stanford-oval/wikipedia huggingface dataset:
כדורסל 3x3
חוקי המשחק

בנוסף לחוקי הכדורסל אותם קובעת פיב"א, מפורסמים מעת לעת חוקים משלימים עבור 3x3. החוקים מוגדרים כך שחוקי הכדורסל הרגילים תקפים לכל המצבים שלא הוגדרו באופן ספציפי עבור 3x3.
נכון ל-2014, אלו עיקרי החוקים המיוחדים ל-3x3:
כל קבוצה כוללת שלושה שחקנים ושחקן מחליף אחד.
המשחק משוחק על חצי מגרש ועם סל אחד בלבד.
הגודל התקני לכדור במשחק הוא 6 להבדיל מגודל 7 הנהוג בכדורסל.
המשחק לא מתחיל בזריקת ביניים אלא בהטלת מטבע. הקבוצה המנצחת בהטלת המטבע בוחרת אם להיות הקבוצה הראשונה שמחזיקה בכדור בפתיחת המשחק או להיות זו שמחזיקה ראשונה בכדור במקרה של הארכה.
קליעה מתוך הקשת מזכה בנקודה. קליעה מחוץ לקשת מזכה בשתי נקודות.
משך משחק רגיל הוא 10 דקות או לחלופין, הגעה ל-21 נקודות של אחת הקבוצות. המנצחת היא הקבוצה שהגיעה ראשונה ל-21 נקודות או זו שהגיעה לתוצאה גבוהה יותר בסוף 10 הדקות. במקרה של שוויון, יש הארכה בלתי מוגבלת בזמן למשחק שבו מנצחת הקבוצה שקולעת 2 נקודות (בזמן ההארכה). במקרה של שוויון 20, הגעה ל-21 לא תסיים את המשחק.
כל מהלך משחק מתחיל בכך שהקבוצה המגינה מוסרת את הכדור מחוץ לקשת לקבוצה התוקפת. כך קורה גם כשהמשחק מחודש לאחר ביצוע עבירה.
שעון זריקות – לקבוצה אסור להחזיק את הכדור יותר מ-12 שניות ללא זריקה לסל אשר פגעה בטבעת.
הקבוצה המגינה שהשתלטה על הכדור בזכות חטיפת כדור, כדור חוזר, חסימה וכו', חייבת לצאת מחוץ לקשת לפני זריקה לסל.
לאחר שספגה סל, הקבוצה מחדשת את המשחק בכך שאחד השחקנים לוקח את הכדור מתחת לסל ומכדרר אל מחוץ לקשת. לקבוצה המגינה אסור לנסות ולחטוף את הכדור בשלב זה.
חילוף בין שחקנים מתבצע ב"זמן מת" שבו המשחק לא משוחק. ההחלפה מתבצעת רק דרך קו החוץ שמול הסל ורק לאחר שבוצע מגע בין המחליף למוחלף.
כל קבוצה רשאית לקחת פסק זמן אחד.
עבירות אישיות לא נספרות ולכן שחקן לא נפסל לאחר ביצוע מספר עבירות מסוים אלא אם ביצע שתי עבירות בלתי ספורטיביות.
עבירה על היריב שמנסה לזרוק לסל בתוך הקשת מזכה את הקבוצה היריבה בזריקת עונשין אחת. עבירה כזו מחוץ לקשת מזכה בשתי זריקות. למרות זאת, קבוצה שביצעה 7–9 עבירות, תזכה את הקבוצה היריבה תמיד בשתי זריקות עונשין. קבוצה שביצעה 10 עבירות ומעלה תזכה את הקבוצה היריבה בשתי זריקות עונשין ובקבלת הכדור לאחר מכן.
עבירה טכנית (כולל עבירה בלתי ספורטיבית) מזכה את הקבוצה היריבה בשתי זריקות עונשין ובקבלת הכדור לאחר מכן.
Big3

ב-2017 הקימו המוזיקאי אייס קיוב, מנהל הכישרונות ג'ף קוואטינץ ושחקן העבר רוג'ר מייסון ג'וניור ליגת 3X3 בשם Big3, שמטרתה לאפשר לשחקנים ותיקים ומבוגרים שעומס המשחקים בליגת ה-NBA מקשה עליהם לעמוד בקצב המשחקים של ה-NBA, להמשיך ולשחק. בתחילה הוגבלה הליגה לשחקנים מעל גיל 30, אולם ב-2019 ירד הגיל ל-27 וב-2021 ל-22. חוקי ה-Big3 שונים מהותית מאלה של פיב"א. בין השינויים בחוקים: משחקים מסתיימים ב-50 נקודות, ללא מגבלת זמן; שעון העצר להתקפה עומד על 14 שניות; הכדור זהה לזה שמשמש ב-NBA (למעט צבעו האדום); קליעה מתוך הקשת שווה 2 נקודות, קליעה מחוץ לקשת (שמרחקה זהה לזה של ה-NBA) שווה 3 נקודות, ובנוסף על המגרש שלוש נקודות שקליעה מהן שווה 4 נקודות. סט החוקים של המשחק נקרא ""Fireball3"".
ראו גם

כדורסל
פיב"א
משחקים מבוססי כדורסל
הערות שוליים

↑  אורן יוסיפוביץ‏, הליגה הטובה בעולם לגילה: על ליגת הכדורסל 3 על 3 של אייס קיוב ואייברסון, באתר וואלה, 24 ביוני 2017
| --- | --- |
בקרת זהויות :  GND: 124311066X  LNB: 000325880 
משחק בינלאומי לגברים בין רומניה לסלובניה בבוקרשט (ספטמבר, 2014)
כדורגלן היובל של אופ"א

| --- | --- |
 ענף:  כדורגל
 תאריך ייסוד:  2004
 ארגון מפעיל:  אופ"א
 יבשת:  אירופה
 זוכה:  זינדין זידאן
 
בשנת 2004, לכבוד ציון 50 שנה להיווסדו, החליט ארגון אופ"א לבחור את הכדורגלן האירופי הטוב ביותר ב-50 השנים האחרונות. ההצבעה נערכה באתר של אופ"א וסך כל הקולות היה שישה מיליון. בתואר זכה זינדין זידאן הצרפתי שקיבל 123,582 קולות.
התוצאות

| מיקום | שם השחקן | מדינה | מספר קולות |
| --- | --- | --- | --- |
| 1 | זינדין זידאן | צרפת צרפת | 123,582 |
| 2 | פרנץ בקנבאואר | גרמניה מערב גרמניה | 122,569 |
| 3 | יוהאן קרויף | הולנד הולנד | 119,332 |
| 4 | מרקו ואן באסטן | הולנד הולנד | 117,987 |
| 5 | דינו זוף | איטליה איטליה | 114,529 |
| 6 | אלפרדו די סטפנו | ארגנטינה ספרד ארגנטינה/ספרד | 107,435 |
| 7 | אאוזביו | פורטוגל פורטוגל | 103,937 |
| 8 | לב יאשין | ברית המועצות ברית המועצות | 101,862 |
| 9 | מישל פלאטיני | צרפת צרפת | 99,380 |
| 10 | פאולו מלדיני | איטליה איטליה | 95,497 |
| 11 | פרנץ פושקש | הונגריה ספרד הונגריה/ספרד | 94,361 |
| 12 | פאולו רוסי | איטליה איטליה | 91,194 |
| 13 | רוד חוליט | הולנד הולנד | 91,001 |
| 14 | בובי צ'רלטון | אנגליה אנגליה | 89,921 |
| 15 | לותר מתאוס | גרמניה מערב גרמניה | 86,798 |
| 16 | קרל היינץ רומיניגה | גרמניה מערב גרמניה | 86,649 |
| 17 | פרנקו בארזי | איטליה איטליה | 83,800 |
| 18 | גרד מילר | גרמניה מערב גרמניה | 82,668 |
| 19 | ג'ורג' בסט | צפון אירלנד צפון אירלנד | 79,036 |
| 20 | קווין קיגן | אנגליה אנגליה | 78,840 |
| 21 | פרנק רייקארד | הולנד הולנד | 71,333 |
| 22 | דייוויד בקהאם | אנגליה אנגליה | 71,299 |
| 23 | בובי מור | אנגליה אנגליה | 70,884 |
| 24 | רוברטו באג'ו | איטליה איטליה | 68,239 |
| 25 | מיכאל לאודרופ | דנמרק דנמרק | 67,484 |
| 26 | רונאלד קומאן | הולנד הולנד | 66,661 |
| 27 | פטר שמייכל | דנמרק דנמרק | 66,463 |
| 28 | גיורגי חאג'י | רומניה רומניה | 62,383 |
| 29 | ספ מאייר | גרמניה מערב גרמניה | 62,375 |
| 30 | אוליבר קאן | גרמניה גרמניה | 58,151 |
| 31 | לואיש פיגו | פורטוגל פורטוגל | 58,078 |
| 32 | ראול גונזלס | ספרד ספרד | 56,880 |
| 33 | ברטי פוגטס | גרמניה מערב גרמניה | 55,398 |
| 34 | יוהאן ניסקנס | הולנד הולנד | 54,796 |
| 35 | ג'אני ריברה | איטליה איטליה | 53,874 |
| 36 | חוסה אנטוניו קמאצ'ו | ספרד ספרד | 53,873 |
| 37 | מרקו טארדלי | איטליה איטליה | 53,732 |
| 38 | ז'יסט פונטיין | צרפת צרפת | 53,612 |
| 39 | פיטר שילטון | אנגליה אנגליה | 50,841 |
| 40 | ברנד שוסטר | גרמניה מערב גרמניה | 50,247 |
| 41 | רמון קופה | צרפת צרפת | 49,504 |
| 42 | אריק קאנטונה | צרפת צרפת | 48,436 |
| 43 | סטנלי מתיוס | אנגליה אנגליה | 47,915 |
| 44 | רוד ואן ניסטלרוי | הולנד הולנד | 47,398 |
| 45 | ולנטין איבנוב | ברית המועצות ברית המועצות | 46,022 |
| 46 | גארי ליניקר | אנגליה אנגליה | 44,787 |
| 47 | אלסנדרו נסטה | איטליה איטליה | 44,667 |
| 48 | חוסה סנטמריה | אורוגוואי ספרד אורוגוואי/ספרד | 43,690 |
| 49 | אלסנדרו דל פיירו | איטליה איטליה | 43,227 |
| 50 | אלסנדרו קוסטקורטה | איטליה איטליה | 42,511 |
ראו גם

פיפ"א 100
כדורגלן השנה באוקיאניה

כדורגלן השנה באוקיאניה הוא תואר ספורטיבי המוענק מדי שנה, מאז 1988, לשחקן הכדורגל הטוב ביותר בארצות אוקיאניה. הבחירה נעשית על ידי קבוצה של עיתונאי כדורגל. הפרס נשלט בעבר על ידי שחקנים אוסטרליים, עד הצטרפותה של אוסטרליה לקונפדרציית הכדורגל של אסיה, ועכשיו הוא נשלט באופן דומה על ידי שחקנים ניו זילנדיים.
וינטון רופר הניו זילנדי והארי קיואל האוסטרלי הם שיאני הזכיות בפרס, עם שלוש זכיות כל אחד, וארבעה שחקנים זכו בפרס פעמיים.
הזוכים

| שנה | כדורגלן | קבוצה |
| --- | --- | --- |
| 1988 | אוסטרליהפרנק פרינה | בלגיהקלאב ברוז' |
| 1989 | ניו זילנדוינטון רופר | שווייץגראסהופרס ציריך |
| 1990 | ניו זילנדוינטון רופר | גרמניהורדר ברמן |
| 1991 | אוסטרליהרובי סלייטר | צרפתלאנס |
| 1992 | ניו זילנדוינטון רופר | גרמניהורדר ברמן |
| 1993 | אוסטרליהרובי סלייטר | צרפתלאנס |
| 1994 | אוסטרליהאורליו וידמר | בלגיהסטנדרד ליאז' |
| 1995 | קלדוניה החדשהכריסטיאן קארמבו | איטליהסמפדוריה |
| 1996 | אוסטרליהפול אוקון | איטליהלאציו |
| 1997 | אוסטרליהמארק בוסניץ' | אנגליהאסטון וילה |
| 1998 | קלדוניה החדשהכריסטיאן קארמבו | ספרדריאל מדריד |
| 1999 | אוסטרליההארי קיואל | אנגליהלידס יונייטד |
| 2000 | אוסטרליהמארק וידוקה | אנגליהלידס יונייטד |
| 2001 | אוסטרליההארי קיואל | אנגליהלידס יונייטד |
| 2002 | אוסטרליהברט אמרטון | הולנדפיינורד |
| 2003 | אוסטרליההארי קיואל | אנגליהליברפול |
| 2004 | אוסטרליהטים קייהיל | אנגליהאברטון |
| 2005 | טהיטימראמה ואהירואה | צרפתניס |
| 2006 | ניו זילנדראיין נלסן | אנגליהבלקברן רוברס |
| 2007 | ניו זילנדשיין שמלץ | ניו זילנדולינגטון פיניקס |
| 2008 | ניו זילנדשיין שמלץ | ניו זילנדולינגטון פיניקס |
| 2009 | ניו זילנדאיבן ויסליץ' | ניו זילנדאוקלנד סיטי |
| 2010 | ניו זילנדראיין נלסן | אנגליהבלקברן רוברס |
| 2011 | קלדוניה החדשהברטרנד קאי | קלדוניה החדשההיניין ספורט |
| 2012 | ניו זילנדמרקו רוחאס | אוסטרליהמלבורן ויקטורי |
| 2015 | ניו זילנדראיין תומאס | הולנדזוולה |
ראו גם

כדורגלן השנה בעולם
כלוביס (ניו מקסיקו)

| --- | --- |

 מדינה:  ארצות הברית ארצות הברית
 מדינה:  ניו מקסיקו ניו מקסיקו
 מחוז:  קארי
 ראש העיר:  ג'סטין הובלט
 תאריך ייסוד:  1906 
 שטח:  61.619938 קמ"ר
 גובה:  1,301 מטרים
 אוכלוסייה:  ‏
  ‑ בעיר:  37,775 (2010)
  ‑ צפיפות:  1,621.97 נפש לקמ"ר (2010)
 קואורדינטות:  34°24′20″N 103°12′18″W﻿ / ﻿34.405472222222°N 103.20508333333°W﻿ / 34.405472222222; -103.20508333333 
 אזור זמן:  UTC -7
 http://www.cityofclovis.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה כלוביס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה כלוביס(למפת ניו מקסיקו רגילה) סנטה פה אלבקרקי לאס קרוסס ריו ראנצ'ו רוזוול פרמינגטון אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוכלוביס(למפת ניו מקסיקו מוגדלת) סנטה פה אלבקרקי לאס קרוסס ריו ראנצ'ו רוזוול פרמינגטון אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוכלוביס  he tabBackground:;tabBorder:#aaa;defaultTab:0;
 
כלוביס (באנגלית: Clovis) היא עיר שמשמשת כמושב המחוז של מחוז קארי (אנ') בניו מקסיקו, ארצות הברית.
גאוגרפיה

העיר ממוקמת כ-2,385 ק"מ מבירת ארצות הברית, וושינגטון די. סי., וכ-288 ק"מ מבירת ניו מקסיקו, סנטה פה.
אקלים

הטמפרטורה הממוצעת היא 17 מעלות צלזיוס. החודש הכי חם הוא יוני (30 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 347 מילימטרים בשנה. חודש יולי הוא החודש שיש בו הכי הרבה גשם (70 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).
הערות שוליים

↑  Coordinate Distance Calculator, boulter.com
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007552711105171  LCCN: n82157494  MusicBrainz: 2e0ae14b-b215-45f5-9c32-a880ff371f1f  NARA: 10041241  VIAF: 159474810   WorldCat (עם VIAF): 159474810
כוירילוס מסאמוס

| --- | --- |
 לידה:  המאה ה־5 לפנה״ס סאמוס, יוון 
 פטירה:  המאה ה־5 לפנה״ס כנראה 
 שפות היצירה:  יוונית עתיקה 
 
פפירוס מהמאה ה-2, הנושא את שמות שלוש היצירות האפיות של כוירילוס על המלחמה הפרסית: ברבריקה, מדיקה ופרסיקה (P.Oxy. XI 1399).
כוירילוס מסאמוס (ביוונית: Χοιρίλος ὁ Σάμιος) היה משורר אפי מהאי סאמוס, שיצר בסוף המאה ה-5 לפנה"ס.
לאחר תבוסת אתונה במלחמה הפלופונסית, כוירילוס התיישב בחצרו של ארכלאוס, מלך מוקדון, שם שימש כעמיתם של אגאתון (אנ'), מלניפידס (אנ'), ואפלטון (אנ') המשורר הקומי.
היצירה היחידה שניתן לייחס לו בוודאות היא ה"פרסאיס" (Περσηίς) או "פרסיקה" (Περσικά), היסטוריה של המלחמה של היוונים נגד פרס, שהנקודה המרכזית בה הייתה קרב סלמיס.
חשיבותו של כוירילוס מבוססת על כך שהוא לקח כנושא אירועים לאומיים ואירועים של זמנו במקום את מעשיהם של גיבורים קדומים. על חריגה חדשה זו הוא מתנצל בשורות ההקדמה (נשמרו בסכוליה לאריסטו), שם הוא אומר שמכיוון שנושאי השירה האפית כולם מוצו, היה צורך לפנות לדרך חדשה. סיפור היכרותו הקרובה עם הרודוטוס נובע ככל הנראה מכיוון שהוא חיקה אותו ופנה להיסטוריה שלו עבור האירועים בשירו.
ה"פרסאיס" היה בהתחלה מצליח ביותר ונאמר שהוא נקרא, יחד עם השירים ההומריים, בפנאתניאה, אולם מבקרים מאוחרים יותר הפכו את שיקול הדעת החיובי הזה. אריסטו מתייחס אל ההשוואות של כוירילוס כמופרכות ומעורפלות, והאלכסנדרונים החליפו אותו באנטימכוס (אנ') בקאנון המשוררים האפיים.
יוסף בן מתתיהו מצטט בספרו "נגד אפיון" קטע משירו של כוירילוס המתאר את העמים שהשתתפו במסע המלחמה של כסרכסס נגד יוון. יוסף מזהה אחד מהם עם העם היהודי, מכיוון שהוא דובר פיניקית (עברית עתיקה) ויושב ב"הרים הסולימיים" (הרי ירושלים) שעל שפת אגם גדול (ים המלח), אולם לדברי מנחם שטרן, אין זה סביר שהמשורר בן המאה ה-5 לפנה"ס זיהה את "ההרים הסולימיים" הנזכרים אצל הומרוס, עם הרי יהודה.
הערות שוליים

1 2 3 4 5  Choerilus (2), המהדורה האחת-עשרה של אנציקלופדיה בריטניקה, בויקיטקסט באנגלית
↑  אריסטו, רטוריקה, ספר 3, פרק 14, בויקיטקסט באנגלית.
↑  אריסטו, טופיקה, ספר 8, חלק 1.
↑  יוסף בן מתתיהו, נגד אפיון, מאמר ראשון, פרק כב, סעיפים 172–173.
↑  M. Stern, Greek and Latin Authors on Jews and Judaism, Vol. III: II. Choerilus of Samos, pp. 5-7
| --- | --- |
בקרת זהויות :  NLI: 987007278480605171  BIBSYS: 95000519  BnF: cb120212924 (data)  GND: 100980848  ISNI: 0000 0003 7138 0496  LCCN: n80137694  NTA: 068855885  RERO: 02-A000035705  SUDOC: 028361989  VcBA: 495/29515  VIAF: 39389933   WorldCat (עם VIAF): 39389933 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כוירילוס מסאמוס".
יעקב שמשון הגר

רבי יעקב שמשון הגר (ביידיש: האגער או האגר, ה'תקע"ג, 1812/‏1813 – י"ט באדר ה'תר"ם, 2 במרץ 1880) היה האדמו"ר השלישי בחסידות קוסוב.
ביוגרפיה

נולד בקוסוב כבן בכור לרבי חיים מקוסוב, ה"תורת חיים", ולציפורה בת רבי יהודה מאיר משפיטובקה.
בשנת ה'תקפ"ח נישא. החתונה התקיימה בשפיטובקה בבית סבו רבי יהודה מאיר משפיטובקה. לזוג לא היו ילדים, ועקב כך הם התגרשו לאחר 10 שנים. הוא נישא בשנית לבתו של דוד שטרנהל מקולומיאה, אך גם היא לא ילדה ילדים, וגם הם התגרשו. בשלישית נישא בשנת ה'תרט"ו לחוה בת רבי יעקב יוסף השני מאוסטרהא, וממנה נולד לו בנו היחיד רבי משה.
מסורת חסידית מספרת שרבי יעקב שמשון תלה את צרותיו בנישואין, ואת העובדה שלא נולדו לו ילדים, בהקפדתו של רבי משה צבי מסאווראן בעת נישואי אחיו רבי יוסף אלטר הגר עם נכדת רבי משה, אז התערב לטובת אביו בוויכוח שהתעורר בין המחותנים. על פי אותה מסורת, כשנישא בשלישית הלך רבי יעקב שמשון לקברו של רבי משה לפייסו, והוא אכן נגלה אליו אחר כך בחלום ובישרו שייוולד לו בנו, ואף ביקשו שיקרא לו על שמו. קיים גם מכתב שכתב אביו רבי חיים למחותנו רבי משה מסאווראן, בו הוא מבקש ממנו להתפלל על בנו רבי יעקב שמשון; בתקופה זו הוא עדיין היה נשוי לאשתו הראשונה.
אדמו"רות

בשת ה'תרי"ד נפטר אביו, ורבי יעקב שמשון התמנה לאדמו"ר בקוסוב. חלק גדול מהחסידים, ובהם תלמידי החכמים פנו אל אחיו הצעיר, רבי מנחם מנדל, מייסד חסידות ויז'ניץ - ה"צמח צדיק", שהחל לכהן כאדמו"ר בעיירה ויז'ניציה הסמוכה. אח נוסף, רבי יוסף אלטר הגר, מייסד חסידות רדוביץ גר בתחילה בקוסוב, על ידו, וכעבור תקופה עבר לגור ברדאוץ (ראדעוויץ) שם החל לכהן כאדמו"ר.
בצוואת אביו נכתב שאם יעלה רבי יעקב שמשון לארץ ישראל יקבל את ביתו בצפת. יש המשערים את הסיבה לכך שבאותה עת לא נפקד עדיין בבנים וישיבת ארץ ישראל מסוגלת לכך בעקבות כך, החל בהכנות לעלות לארץ ישראל ונסע להיפרד מגדולי דורו; בהיותו אצל רבי שלום מבעלז הורה לו להישאר במקומו ולא לעלות, באומרו שאביו כבר מסכים כעת שיישאר.
נהג ללמוד מדי יום בספר "אוהב ישראל". בדרך כלל לא אמר דברי תורה בעת הטיש, ונותרו ממנו רק מעט דברי תורה. בנו רבי משה סירב להדפיס את דברי תורתו, בגלל שאביו לא הורה לו לפרסם אותם.
כמה שנים לפני פטירתו פסק מלדבר, וקולו לא נשמע יותר. רק לעיתים היה ניגש להתפלל לפני התיבה, ואז שמעו אותו. תקופה לפני כן דיבר הרבה בגנות אוויר העולם השפל, ושלא כדאי אפילו להוציא הגה מפיו לאוויר העולם. כשאחיו רבי מנחם מנדל בא לבקרו, ושאלו למה אינו מדבר, הראה לו מהחלון את בית העלמין כשהוא מרמז לו בכך על התכוננותו לפטירה.
אביו רבי חיים כיבד אותו, ובעת נישואי אחיו רבי יוסף אלטר כיבדו להיות ה"שושבין" להוביל את אחיו לחופה. כך גם בברית המילה לאחיו הצעיר רבי מנחם מנדל, כיבדו אביו בסנדקאות.
גם רבי חיים הלברשטאם מצאנז העריכו, וכשחלה שלח אליו קוויטל.
תקופה מסוימת שימש אצלו הרב יוסף יהודה שטרסברג כגבאי וכותב המכתבים, במקביל לתפקידו כדיין.
משפחתו

כאמור נישא רבי יעקב שמשון שלוש פעמים. לא ידוע מי הייתה אשתו הראשונה, לה היה נשוי 10 שנים. אשתו השנייה הייתה בתו של רבי דוד שטרנהל, וגם ממנה לא נולדו לו ילדים. אשתו השלישית הייתה חווה (נפטרה כ"ב בחשוון תרמ"ג), בת הרב יעקב יוסף מאוסטראה נכדו של רבי יעקב יוסף מאוסטראה מחבר הספר "רב ייבי". הייתה נשואה לפני כן לבנו של רבי משה טברסקי מקוריסטשוב, שנפטר בצעירותו.
בנם היחיד היה רבי משה, והוא הוכתר לאדמו"ר בקוסוב על מקום אביו כשהוא בן 20.
הערות שוליים

1 2  אבן שתיה, מערכת רבי יעקב שמשון מקאסוב
↑  נזר החיים, בני ברק תשנ"ו, עמוד שכ"ט.
↑  תולדות המחבר, יד יוסף, באתר היברובוקס
| שושלת אדמו"רי קוסוב • ויז'ניץ |
| --- | --- | --- |
| אבי השושלת | יעקב קופיל חסיד |  |
| חסידות קוסוב | מנחם מנדל מקוסוב (אהבת שלום) • חיים מקוסוב (תורת חיים) • יעקב שמשון מקוסוב • משה מקוסוב (לקט עני) • חיים הגר השני • אברהם יהושע העשיל מקוסוב–זלישטשיק • שרגא פייבוש הגר |  |
| חסידות זבלטוב | דוד מזבלטוב (צמח דוד) • יעקב הגר מזבלטוב • מנחם מנדל הגר מזבלטוב |  |
| חסידות רדוביץ' | יוסף אלתר מרדוביץ' • משה מרדוביץ' (וייקח משה) • ישראל מרדוביץ' |  |
| חסידות ויז'ניץ | חמשה דורות ראשונים: מנחם מנדל מוויז'ניץ (צמח צדיק) (דור 1) • ברוך מוויז'ניץ (אמרי ברוך) (דור 2) • ישראל מוויז'ניץ (אהבת ישראל) (דור 3) • בניו אליעזר הגר (דמשק אליעזר) (דור 4) • חיים מאיר מוויז'ניץ (אמרי חיים) (דור 4)  אחרי מותו של 'האמרי חיים' התפלגה החסידות: החסידות בישראל: משה יהושע מוויז'ניץ (ישועות משה) (דור 5), בניו ישראל מוויז'ניץ (דור 6) ומנחם מנדל מוויז'ניץ-מרכז (דור 6) ואחיינו ישראל אליעזר אדלר מדז'יקוב-ויז'ניץ (דור 6) החסידות במונסי: מרדכי מוויז'ניץ מונסי (דור 5), בניו; ישראל מוויז'ניץ מונסי (דור 6) • מנחם מנדל הגר מוויז'ניץ קיימישא לייק (דור 6) • יצחק יוחנן מוויז'ניץ ויליאמסבורג (דור 6) • דוד מוויז'ניץ לונדון (דור 6) • אהרן מוויז'ניץ מונטריאול (דור 6) • ברוך שמשון מוויז'ניץ בית שמש (דור 6) • יעקב יוסף מוויז'ניץ בורו פארק (דור 7) |  |
| חסידות סערט ויזניץ' | ברוך מסערט-ויז'ניץ (מקור ברוך) (דור 4) • אליעזר מסערט-ויז'ניץ (חכמת אליעזר) (דור 5) • יעקב הגר (דור 6) |  |
| חסידות וישיווה | מנחם מנדל מוישיווה (שארית מנחם) (דור 4) • ברוך הגר (דור 5) • חיים יהודה מאיר הגר (דור 5) • נפתלי צבי הגר (דור 6) |  |
כדוריד שדה

מגרש כדוריד שדה
כדוריד שדה (באנגלית: Field handball; ידוע גם בשם outdoor handball או grass handball) היה דומה למה שכיום מכונה כדוריד ושוחק באולימפיאדת ברלין 1936.
הספורט משוחק על מגרש דשא (בדומה למגרש כדורגל) באורך של בין 90 ל-110 מטר, ורוחב של 55 עד 65 מטר. למגרש יש שני קווים מקבילים שמרחקם הוא 35 מטר מקו השער, המחלק את המגרש ל־3 חלקים; לכל חלק במגרש יכולים להיות עד 6 שחקנים של כל קבוצה. אזור השער הוא קו חצי עיגולי ברדיוס של 13 מטר, וסימן העונשין במרחק 14 מטרים מהשער. רוחב השער הוא 7.32 מטרים וגובהו 2.44 מטרים.
המשחק משוחק עם אותו הכדור כמו של הכדוריד המקורה על ידי שתי קבוצות של 11 שחקנים (בתוספת 2 שחקני חילוף) והמשחק מתחלק לשתי מחציות שכל אחת מהם היא 30 דקות (60 דקות בסך הכל).
ענף הכדוריד התפתח וגדל בפופולריות והחליף את כדוריד השדה, וכתוצאה מזה אליפות העולם בכדוריד שדה התקיימה בשנת 1966 בפעם האחרונה.
ראו גם

כדוריד באולימפיאדת ברלין (1936)
כדורגלן השנה באיסלנד

פרסי כדורגלן וכדורגלנית השנה באיסלנד הם פרסים המוענקים על בסיס שנתי לכדורגלנים האיסלנדיים הטובים ביותר באותה השנה, ללא קשר לליגה בה הוא משחקים. עד שנת 2004, התאחדות הכדורגל של איסלנד הייתה אחראית על הפרסים, אך מאז הזוכים בפרס נבחרים על ידי פאנל של פקידים, מאמנים ושחקני עבר.
בתחילה, הפרס יכול היה להינתן לכדורגלנים ולכדורגלניות כאחד, אבל מ-1973 עד 1994 לא זכתה בו אף אישה. בשנת 1994 הפכה אסטה גונלאוגסדוטיר לאישה הראשונה שזכתה, ושלוש שנים לאחר מכן הוחלט לפצל את הפרס לקטגוריות גברים ונשים.
בשנת 1989 הפך אולאפור ת׳ורדרסון לזוכה הראשון ששיחק מחוץ לאיסלנד בעת זכייתו בפרס, ומאז רוב הזוכים כבר משחקים בליגות מחוץ למדינה.
רשימת הזוכים > פרס מאוחד

| שנה | כדורגלן | קבוצה |
| --- | --- | --- |
| 1973 | גודני קיארטנסון | איסלנד קפלוויק |
| 1974 | יוהנס אדוולדסון | איסלנד וואלור |
| 1975 | ארני סטפנסון | איסלנד פראם |
| 1976 | יון פטורסון | איסלנד פראם |
| 1977 | גיסלי טורפסון | איסלנד קפלוויק |
| 1978 | קארל ת׳ורדרסון | איסלנד אקרנס |
| 1979 | מרטין גרסון | איסלנד פראם |
| 1980 | מתיאס האלגרימסון | איסלנד אקרנס |
| 1981 | גודמונדור בלדורסון | איסלנד פראם |
| 1982 | בורסטין ביארנסון | איסלנד קפלוויק |
| 1983 | סיגורדור יונסון | איסלנד אקרנס |
| 1984 | ביארני סיגורדסון | איסלנד אקרנס |
| 1985 | גודמונדור בורביורנסון | איסלנד וואלור |
| 1986 | גודמונדור טורפסון | איסלנד פראם |
| 1987 | פיטור אורמסלב | איסלנד פראם |
| 1988 | סייבר יונסון | איסלנד וואלור |
| 1989 | אולאפור ת׳ורדרסון | נורווגיה בראן |
| 1990 | ביארני סיגורדסון (2) | איסלנד וואלור |
| 1991 | איולפור סבריסון | גרמניה שטוטגרט |
| 1992 | ארנאר גונלגסון | איסלנד אקרנס |
| 1993 | סיגורדור יונסון (2) | איסלנד אקרנס |
| 1994 | אסטה גונלאוגסדוטיר | איסלנד פרייד'פליק |
| 1995 | בירקיר כריסטינסון | איסלנד פראם |
| 1996 | אולפור אדולפסון | איסלנד אקרנס |
רשימת הזוכים > פרס מפוצל

| שנה | כדורגלן השנה> כדורגלן | כדורגלן השנה> קבוצה | כדורגלנית השנה> כדורגלנית | כדורגלנית השנה> קבוצה |
| --- | --- | --- | --- | --- |
| 1997 | הרמן הריידרסון | אנגליה קריסטל פאלאס | גורון כריסטיאנדוטיר | איסלנד קו. אר. רייקיאוויק |
| 1998 | איולפור סבריסון (2) | גרמניה הרטה ברלין | קתרין יונסדוטיר | נורווגיה קולבוטן |
| 1999 | איולפור סבריסון (3) | גרמניה הרטה ברלין | גודלוג יונסדוטיר | איסלנד קו. אר. רייקיאוויק |
| 2000 | הרמן הריידרסון (2) | אנגליה איפסוויץ' טאון | ראקל אוגמודסדוטיר | איסלנד פרייד'פליק |
| 2001 | איידור גודיונסן | אנגליה צ'לסי | אולגה פרסט | איסלנד קו. אר. רייקיאוויק |
| 2002 | רונאר קריסטינסון | בלגיה לוקרן | אסתילדור הלגדוטיר | איסלנד קו. אר. רייקיאוויק |
| 2003 | איידור גודיונסן (2) | אנגליה צ'לסי | אסתילדור הלגדוטיר (2) | איסלנד קו. אר. רייקיאוויק |
| 2004 | איידור גודיונסן (3) | אנגליה צ'לסי | מרגרט לארה וידרסדוטיר | איסלנד איי. בי. וי. |
| 2005 | איידור גודיונסן (4) | אנגליה צ'לסי | אסתילדור הלגדוטיר (3) | שוודיה מאלמה |
| 2006 | איידור גודיונסן (5) | אנגליה צ'לסי ספרד ברצלונה | מרגרט לארה וידרסדוטיר (2) | איסלנד וואלור |
| 2007 | הרמן הריידרסון (3) | אנגליה פורטסמות' | מרגרט לארה וידרסדוטיר (3) | איסלנד וואלור |
| 2008 | איידור גודיונסן (6) | ספרד ברצלונה | מרגרט לארה וידרסדוטיר (4) | איסלנד וואלור |
| 2009 | איידור גודיונסן (7) | ספרד ברצלונה צרפת מונקו | דורה ביורג הלגדוטיר | נורווגיה קולבוטן |
| 2010 | גילפי סיגורדסון | אנגליה רדינג גרמניה הופנהיים | הולמפרידור מאגנוסדוטיר | ארצות הברית פילדלפיה אינדיפנדנס |
| 2011 | היידר הלגוסון | אנגליה קווינס פארק ריינג'רס | מרגרט לארה וידרסדוטיר (5) | שוודיה קריסטיאנסטדס |
| 2012 | גילפי סיגורדסון (2) | אנגליה סוונסי סיטי אנגליה טוטנהאם הוטספר | דורה ביורג הלגדוטיר (2) | שוודיה מאלמה |
| 2013 | גילפי סיגורדסון (3) | אנגליה טוטנהאם הוטספר | שרה ביורק גונארסדוטיר | שוודיה מאלמה |
| 2014 | גילפי סיגורדסון (4) | אנגליה טוטנהאם הוטספר אנגליה סוונסי סיטי | הארפה בורשטיינדוטיר | איסלנד שטיארנן |
| 2015 | גילפי סיגורדסון (5) | אנגליה סוונסי סיטי | שרה ביורק גונארסדוטיר (2) | שוודיה רוזנגארד |
| 2016 | גילפי סיגורדסון (6) | אנגליה סוונסי סיטי | שרה ביורק גונארסדוטיר (3) | שוודיה רוזנגארד גרמניה וולפסבורג |
| 2017 | גילפי סיגורדסון (7) | אנגליה סוונסי סיטי אנגליה אברטון | שרה ביורק גונארסדוטיר (4) | גרמניה וולפסבורג |
| 2018 | גילפי סיגורדסון (8) | אנגליה אברטון | שרה ביורק גונארסדוטיר (5) | גרמניה וולפסבורג |
| 2019 | גילפי סיגורדסון (9) | אנגליה אברטון | שרה ביורק גונארסדוטיר (6) | גרמניה וולפסבורג |
| 2020 | גילפי סיגורדסון (10) | אנגליה אברטון | שרה ביורק גונארסדוטיר (7) | גרמניה וולפסבורג צרפת אולימפיק ליון |
| 2021 | קאורי אאורנסון | איסלנד ויקינגור | סוויינדיס ג׳יין יונסדוטיר | איסלנד פרייד'פליק גרמניה וולפסבורג |
| 2022 | האקון ארנאר האראלדסון | דנמרק פ.צ. קופנהגן | גלודיס פרלה ויגוסדוטיר | גרמניה באיירן מינכן |
גילפי סיגורדסון, שיאן הזכיות עם 10 פרסים
שרה ביורק גונארסדוטיר, שיאנית הזכיות עם 7 פרסים
כוונן פסנתרים

מכוון פסנתרים
כוונן פסנתרים (כַּוְנָן) הוא אדם העוסק בכיוון פסנתרים - אומנות מתיחת מיתרי הפסנתר כך שיפיקו צליל מדויק והרמוני. כוונון הפסנתר צריך להתבצע אחת לתקופה, שמשכה תלוי באיכות הפסנתר ומצב שימורו, וכן בעקבות טלטול או שינוע של כלי הנגינה. הכוונון נועד לשמור על דיוק בגובה הצלילים וההרמוניות ועל מצבו המכני התקין של הפסנתר.
לרוב מבצע הכוונן מספר פעולות: כיוון הפסנתר, ביצוע הסדרה מכנית (רגולציה מכנית) ועיצוב האינטונציה (voicing) כדי לשפר את גוון הצליל. כווננים רבים מצטיינים באחד משלושת התחומים הנ"ל, שכן מדובר בתחומי ידע נפרדים. פסנתר הזקוק בעיקר לכוונון מתאים לטיפולו של כוונן שאוזנו טובה במיוחד, בעוד שפסנתר שעיקר בעיותיו מכניות, יזכה לטיפול הולם אצל כוונן שבקיא היטב ברזי המכניקה. לכל פסנתר מכניקה מעט שונה, המחייבת לא רק ידע רב, אלא בעיקר יכולת עיצוב ודמיון, על מנת לבטא באופן מיטבי את תכונותיו של הכלי המסוים.
כלוב מוגן-כרישים

כרישים שוחים מחוץ לכלוב מוגן-כרישים שבתוכו אנשים
כלוב מוגן כרישים הוא כלוב מתכת המשמש צוללנים לצפות מקרוב במינים מסוכנים של כרישים, בביטחון יחסי. הצפייה יכולה לכלול מינים שונים של כרישים, כשהנצפים ביותר מתוך כלוב הם עמלצים לבנים וכרישים שוריים, אשר שניהם ידועים כתוקפנים לעיתים. כלובים מוגני כרישים בנויים כך שיעמדו בהתנגשויות ונשיכות כרישים, ויהיו מסוגלים להגן על הצוללנים מפני התקפות. כלובי-צלילה מאפשרים לאנשים לעקוב מקרוב אחר כרישים, ולעיתים לקיים איתם אינטראקציה.
כלוב מוגן כרישים משמש גם לצורכי פנאי. על מנת לאפשר צפייה בכרישים מקרוב, מפעילי האטרקציה משליכים לים פתיונות שונים, כדי למשוך את הטורפים לסביבת הכלוב.